stanford-oval/wikipedia huggingface dataset:
דניאל אישטרושה
חיבוריו

שו"ת מגן גיבורים (שאלוניקי תקי"ד) - תשובת קצרות לרוב, שהשיב לשואליו, הן משאלוניקי והן מחוצה לה.
חידושים על טור אבן העזר וחשן משפט, חלקם נדפסו בספר דורש משפט, לרבי שלמה פלורנטין.
שיטות על התלמוד, חידושיו על מסכת עבודה זרה נדפסו בספר בן אברהם לנכדו רבי חיים אברהם אישטרושה.
קונטרס שמות הגיטין, נדפס בתחילת ספר ירך אברהם חלק א' לנכדו, רבי חיים אברהם אישטרושה.
פסקים שלו נדפסו בסוף ספר בית שלמה לרבי שלמה חסון, בספר ירך אברהם (חלק א' דף נ"ו והלאה), בספר תורת חיים לרבי חיים שבתי, בשו"ת רבי ברוך אנג'יל, בספר פני משה לרבי משה בנבנישתי ועוד.
לקריאה נוספת

ש' וואנונו, רבנן תקיפי ארעא, עמוד 327
עמנואל, יצחק שמואל, גדולי שלוניקי לדורותם דף שט -שיא
הערות שוליים

↑  שאלוניקי תי"ד
↑  ספר דניאל, פרק י', פסוק י'
↑  ספר דניאל, פרק ה', פסוק י"ב
↑  ספר תהלים, פרק פ"ט, פסוק י"ד
↑  ספר דניאל, פרק א', פסוק כ"א
↑  ספר דניאל, פרק א', פסוק י"ט
↑  ספר דניאל, פרק ה', פסוק י"ג
↑  שאלוניקי תרפ"ז
↑  סימן ח'
↑  חלק ב' סימן י"ד
| --- | --- |
בקרת זהויות :  NLI: 987007302528005171  ISNI: 0000 0000 8007 9900  LCCN: nr91027393  NTA: 244784841  VcBA: 495/64792  VIAF: 97428982   WorldCat (עם VIAF): 97428982
ד'תתקע"ט

ד'תתקע"ט (4979)  היא שנה עברית  אשר  החלה ביום א' בתשרי, אור ל-22 בספטמבר 1218 (לפי הלוח היוליאני, שהיה נהוג אז), והסתיימה ביום כ"ט באלול, 11 בספטמבר 1219. שנה מסוג זשג, איננה מעוברת, ואורכה 355 ימים. זו שנה שנייה לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ד'תתקע"ד

ד'תתקע"ד (4974)  היא שנה עברית  אשר  החלה ביום א' בתשרי, אור ל-17 בספטמבר 1213 (לפי הלוח היוליאני, שהיה נהוג אז), והסתיימה ביום כ"ט באלול, 5 בספטמבר 1214. שנה מסוג גכה, איננה מעוברת, ואורכה 354 ימים. זו שנה רביעית לשמיטה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
דרום לונדון

| --- | --- |

תיאטרון גלוב , סאות'וורק
 מידע
 עיר:  לונדון רבתי 
 שטח:  645.78 קמ"ר 
 קואורדינטות:  51°27′N 0°06′W﻿ / ﻿51.45°N 0.1°W﻿ / 51.45; -0.1
  מיקומו של אזור דרום לונדון כפי שהוגדר על ידי ועדת הגבולות
 
דרום לונדון הוא החלק הדרומי של העיר לונדון אשר בממלכה המאוחדת.
אזור דרום לונדון איננו מוגדר באופן פורמלי ולכן לעיתים הוא מוגדר באופן שונה למגוון מטרות שונות. המשותף לכל ההגדרות הללו הוא הכללת כל המחוזות הממוקמים דרומית לנהר התמזה.
אזור דרום לונדון מורכב ברובו מהרבעים בקסלי, ברומלי, קרוידון, הרובע המלכותי של גריניץ', הרובע המלכותי קינגסטון שעל התמזה, למבת', לואישהאם, מרטון, ריצ'מונד שעל התמזה, סאת'ק, וונדסוורת', וסאטון.
גלריית תמונות

ספריית פקהאם
קתדרלת סאות'וורק
בריקסטון
תחנת הרכבת התחתית קלאפהאם קומון
מטה MI6, ווקסהול
ארמון המפטון קורט
ראו גם

מרכז לונדון
מזרח לונדון
לונדון הפנימית
צפון לונדון
לונדון החיצונית
מערב לונדון
סאות' בנק
ד'תתקפ"ב

ד'תתקפ"ב (4982)  היא שנה עברית  אשר  החלה ביום א' בתשרי, אור ל-18 בספטמבר 1221 (לפי הלוח היוליאני, שהיה נהוג אז), והסתיימה ביום כ"ט באלול, 7 בספטמבר 1222. שנה מסוג זשג, איננה מעוברת, ואורכה 355 ימים. זו שנה חמישית לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דיווח ומערכת נתונים על דימות כבד

סיווג LIRADS מיושם על סריקות CT או MRI עם חומר ניגוד בקרב אנשים הסובלים ממחלות כבד כרוניות מסוימות
דיווח ומערכת נתונים על דימות כבד (באנגלית:  LI-RADS) היא כלי לבקרת איכות, אשר המכללה האמריקאית לרדיולוגיה (ACR) פיתחה וסימנה מסחרית בשנת 2011, על מנת לקבוע תקן עבור הדיווח ואיסוף הנתונים של מטופלים בהדמיות CT ו-MRI, אשר נמצאים בסיכון לסרטן כבד ראשוני (אנ'). ה-LI-RADS מספק לרדיולוג מסגרת סטנדרטית עבור סיווג נגעי כבד, המיושם רק על מטופלי מחלות כבד כרוניות, הגורם העיקרי לסרטן הכבד. הסיווג המדרגי, מ-LR1 ל-LR5, מבוסס על תכונות הדמיה מסוימות עבור הנגע הנדון, ותואם למידת החשד לממאירות הגידול. סיווג הLI-RADS : אם הגידול הוא "בהחלט" שפיר הוא יסווג כ-LR1, גידול שהוא "כנראה" שפיר יסווג כ-LR2, גידול עם סבירות ביניים לממאירות יסווג כ-LR3, גידול שהוא "כנראה" HCC יסווג כ-LR4, וגידול שהוא "בהחלט" HCC יסווג כ-LR5.
הקבלה ההולכת וגוברת של מערכת הדיווח של ה-LI-RADS על ידי קלינאים (בעיקר אונקולוגים, ומנתחי כבד, כיס מרה, והשתלות כבד) הפחיתה את הצורך בבדיקת ביופסיית רקמות עבור סרטן במטופלי מחלות כבד כרוניות.
מערכת ה-LI-RADS עברה שני תיקונים, הראשון בשנת 2014, ו-2 ביולי 2018.
בשנת 2016, ה-ACR פרסמה גרסת LI-RADS, אשר חלה על הדמיית אולטרסאונד בעלת ניגודיות-משופרת, המכונה CEUS LI-RADS.
LI-RAD גרסת 2018

LI-RADS גרסת 2018 עושה שינויים מעטים בסיווג, המשפרת את הרגישות באבחנת HCC קטנים (1~2ס"מ).
שינויים בסיווג מובילים באופן בלתי נמנע לשינויים ב-T-stage רדיולוגי, אשר נקבע על פי גודל ומספר התצפיות שהן HCC מוגדר (LR5 עבור LI-RADS) או על ידי HCC המוכח פתולוגי. בהשוואה ל-LI-RADS גרסת 2017, T-stage הרדיולוגי שהוקצה בעזרת LI-RADS 2018 עלה בקרב 12.5% מהמטופלים וירד אצל 0.5%. שינויים אלו הביאו לדיוק גבוה יותר בגרסת 2018, עקב כך הושפע מתן סדר העדיפויות להשתלות כבד בקרב המטופלים.
תפקיד ה-LI-RADS בהשתלת כבד

הטיפול הרפואי הפוטנציאלי היחיד עבור HCC, בהנחה שהמחלה לא התפשטה מעבר לגבולות הכבד, הוא ניתוח להסרת הגידול מן הגוף. בחלק מהמקרים, כאשר הגידול מוגבל והמטופל בריא דיו לסבול ניתוח, ניתן לטפל בהצלחה בגידול על ידי כריתת החלק הנגוע בכבד (כריתת כבד חלקית). אם החולה אינו מועמד טוב לכריתה כירורגית עקב מחלת כבד מתקדמת (הנקבע בדרך כלל על ידי Child–Pugh score), השתלת כבד עדיין עשויה להיות אפשרות לטיפול רפואי. בהינתן והמחלה לא התפשטה מעבר לכבד, אז השתלת הכבד ביעילות מסירה את כל תאי הסרטן מן הגוף, תוך שהיא גם מחליפה את הכבד המקורי החולה באיבר המושתל המתפקד באופן טוב יותר.
לתהליך השתלת כבד ישנם סיכונים משמעותיים, כולל הסיכון לחלות בסרטן בשנית. התוצאות ויתרונות ההישרדותיים של השתלת כבד כטיפול ל-HCC הם הגבוהים ביותר כאשר ההשתלה מיועדת למועמדים "הטובים ביותר" אשר עומדים בקריטריונים מחמירים. בנוסף לביצוע הערכה רפואית ופסיכולוגית מלאה, הערכת הדמיה לגבי מידת התפשטות הסרטן היא מרכיב חשוב בזכאות להשתלה. ממחקר שהיווה ציון דרך, שנערך ב-1996, נראה כי הן ההישרדות הכוללת והן ההישרדות ללא הישנות, הנוגעות להשתלת כבד עבור שחמת ועבור HCC שלא ניתן לטפלו בעזרת ניתוח, שופרו על ידי הגבלת טיפול זה למחלות שעומדות בקריטריונים קפדניים מסוימים, המכונים כיום קריטריוני מילאנו. הקריטריונים כוללים הערכה של גודל ומספר גידולי הכבד הפעילים, וכן גם את היעדר הפלישה לכלי דם גדולים. כעת, בארצות הברית ועדת ה-Organ Procurement and Transplantation Network) OPTN) משתמשים בקריטריון מילאנו, על מנת להעריך מועמדות עבור השתלת כבד. רק אנשים עם מחלה מוגבלת, על פי הגדרת הקריטריונים, נלקחים בחשבון להשתלה.
מועמדים פוטנציאליים להשתלת כבד כטיפול ל-HCC מוערכים ונבדקים מחדש תקופתית על ידי בדיקות הדמיה חוזרות ונשנות בזמן שהם ממתינים לזמינות איברי התורם. כל עוד שהסרטן אינו עולה על רף קריטריוני מילאנו האדם עשוי להישאר מועמד להשתלה. הערכה מדויקת ועקבית של חומרת המחלה היא קריטית. למשל, אם אדם בעל 3 נגעי HCC קטנים מפתח נגע כבד רביעי חדש, אבחנה חד משמעית של נגע זה כסרטנית תפסול אדם זה ממועמדותו להשתלה.
חמש השכבות של מערכת הדיווח של LI-RADS נועדו להתאים לסיווג חמש השכבות המומלץ על ידי United Network for Organ Sharing) UNOS) אשר מנהלים את OPTN. לכל דבר ועניין, OPTN/UNOS רמות 1–5 תואמות את סיווג 1–5 של LI-RADS אף על פי שישנם כמה הבדלים קטנים:
לרמה 0 של OPTN(מחקר הדמיה לקוי טכנית או לא שלם) לא קיימת קטגוריית LI-RADS מקבילה.
מערכת OPTN מחלקת את רמה 5 שלה לתתי רמות המותאמות לגודל הגידול ולמצב הטיפול (OPTN 5A, 5B, 5X, 5T).
מערכת ה-LI-RADS כוללת מספר דקויות וכללים נלווים ל"שבירת שוויון" אשר עשוי להכריע את סיווג הנגע.
אף על פי שישנן 5 רמות סיווג, הסיווג המשמעותי ביותר והיחיד אשר בר ביצוע הוא LI-RADS או OPTN/UNOS 5, אשר מצביע כי נגע הוא "בהחלט" סרטני. ההמלצות של UNOS-OPTN הן לא לספק הכוונה לגבי נגעי כבד שאינם עומדים בקריטריונים מחמירים אלו לממאירות.
מיצוי אוטומטי בעזרת למידת מכונה

כלי לעיבוד שפה טבעית הזמין לחישוב קטגוריית ההערכה של ה-LI-RADS מתוך הממצאים שנרשמו בדוחות הרדיולוגיה הטקסטואלית (המתועדים ללא תבנית LI-RADS), אשר עשויים לאפשר תקן להמלצות להקרנה ותכנון טיפולי עבור חולים בסיכון לחלות בסרטן HCC באמצעות אותם קריטריוני ניקוד. בנוסף, מערכת כזו יכולה להקל על מחקר רפואי המבוסס על בינה מלאכותית באמצעות תמונות, בעזרת הצעת מיצוי טקסט בקנה מידה רחב ובעזרת איסוף נתונים ממאגרי נתונים קליניים סטנדרטיים מבתי חולים.
אבחון HCC אצל חולי שחמת בעזרת למידת-מכונה Radiomics

ניתן להכשיר למידת-מכונה בשיטת Radiomics לאבחון HCC אצל חולי שחמת בעלי נגעי כבד המסווגים כבלתי מוגדרים על ידי הכוונה של האיגוד האירופאי לחקר הכבד (EASL).
מטרת השיטה היא לשפר את קבלת ההחלטות של הצוות הרפואי על ידי אבחון HCC בקרב חולי שחמת בעלי נגעי כבד שאינם מוגדרים בעזרת מאפייני הדמיה כמותיים המופקים מסריקות CT תלת-פאזיות.
נמצא כי חתימה המשתמשת במאפיין יחיד קיבלה תוקף בקבוצת מבחן לאבחון HCC בקרב חולי שחמת בעלי נגעים לא מוגדרים בכבד. מכאן שבינה מלאכותית יכולה לשפר את החלטת הקלינאים על ידי זיהוי תת-קבוצה של החולים עם סיכון גבוה ל-HCC.
הערות שוליים

1 2  American College of Radiology, Liver Imaging Reporting and Data System, ACR.org, ‏Retrieved 19 February 2017
↑  American College of Radiology, LI-RADS v2014, ‏Retrieved 2017-07-09
↑  American College of Radiology, CT/MRI LI-RADS® v2017, ‏Retrieved 2017-07-09
↑  Lee, Sang Min; Lee, Jeong Min; Ahn, Su Joa; Kang, Hyo-Jin; Yang, Hyun Kyung; Yoon, Jeong Hee, LI-RADS Version 2017 versus Version 2018: Diagnosis of Hepatocellular Carcinoma on Gadoxetate Disodium–enhanced MRI, Radiology 292, 6 July 2019, עמ' 655–663 doi: https://doi.org/10.1148%2Fradiol.2019182867
↑  Victoria Chernyak Milana Flusberg Jesse Berman Kate C. Fruitman Mariya Kobi Kathryn J. Fowler Claude B. Sirlin, Liver Imaging Reporting and Data System Version 2018: Impact on Categorization and Hepatocellular Carcinoma Staging, AASLD 25, 25 July 2019, עמ' 1488-1502 doi: https://doi.org/10.1002/lt.25614
↑  Mazzaferro, Vincenzo; Regalia, Enrico; Doci, Roberto; Andreola, Salvatore; Pulvirenti, Andrea; Bozzetti, Federico; Montalto, Fabrizio; Ammatuna, Mario; Morabito, Alberto, Liver Transplantation for the Treatment of Small Hepatocellular Carcinomas in Patients with Cirrhosis, New England Journal of Medicine 334, 1996-03-14, עמ' 693-700 doi: 10.1056/NEJM199603143341104
1 2  Wald, Christoph; Russo, Mark W.; Heimbach, Julie K.; Hussain, Hero K.; Pomfret, Elizabeth A.; Bruix, Jordi, New OPTN/UNOS Policy for Liver Transplant Allocation: Standardization of Liver Imaging, Diagnosis, Classification, and Reporting of Hepatocellular Carcinoma, Radiology 266, 2013-02-01, עמ' 376-382 doi: https://doi.org/10.1148%2Fradiol.12121698
↑  Banerjee, Imon; Choi, Hailye H.; Desser, Terry; Rubin, Daniel L., "A Scalable Machine Learning Approach for Inferring Probabilistic US-LI-RADS Categorization", AMIA Symposium 2018, 2018, עמ' 215–224
↑  Fatima-Zohra Mokrane, Lin Lu, Adrien Vavasseur, Philippe Otal, Jean-Marie Peron, Lyndon Luk, Hao Yang, Samy Ammari, Yvonne Saenger, Herve Rousseau, Binsheng Zhao, Lawrence H. Schwartz & Laurent Dercle, Radiomics machine-learning signature for diagnosis of hepatocellular carcinoma in cirrhotic patients with indeterminate liver nodules, European Radiology 30, 2019 August 23, עמ' 558-570 doi: 10.1007/s00330-019-06347-w
דייב לובסאק

דייוויד ויין לובסאק (באנגלית: David Wayne Loebsack; נולד ב-23 בדצמבר 1952) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השני של מדינת איווה. הוא נבחר לראשונה ב-2006, ומטעם המפלגה הדמוקרטית מייצג את לובסאק את החלק הדרום-מזרחי של איווה לרבות הערים דבנפורט ואיווה סיטי. באפריל 2019 הודיע על אי-התמודדותו בבחירות 2020, וכהונתו הסתיימה בראשית ינואר 2021.
ביוגרפיה

לובסאק נולד בסו סיטי שבאיווה. משפחתו הייתה ענייה, ואמו החד-הורית סבלה ממחלה נפשית שמנעה ממנה להשתלב בשוק העבודה. כשהיה בכיתה ד', לובסאק ושלושת אחיו עברו להתגורר אצל סבתו בשל אי-התפקוד של אמם. את לימודיו התיכוניים השלים בתיכון איסט (East High School) שבסו סיטי. לאחר מכן החל ללמוד באוניברסיטת המדינה של איווה, שם קיבל תואר בוגר אוניברסיטה ומאוחר יותר תואר שני. כעבור זמן מה השלים לימודי דוקטורט באוניברסיטת קליפורניה בדייוויס, ובשנת 1982 שב לאיווה כמורה במכללת קורנל. בהווה הוא פרופסור אֶמֶרִיטוּס למדע המדינה במכללה זו השוכנת במאונט ורנון.
בשנת 2006 לובסאק ניצח בפער זעום את ג'ים ליץ' המכהן, שייצג את המחוז השני של איווה מטעם המפלגה הרפובליקנית מאז 1977, באחד מהמהפכים הגדולים ביותר בבחירות אמצע אלה. לובסאק הוכרז כמועמד המפלגה הדמוקרטית בוועידה מיוחדת לאחר שלא הצליח לאסוף את מספר החתימות הנדרשת כדי להעפיל לבחירות מקדימות. מכיוון שאיש לא הופיע על פתקי ההצבעה, נקראה הוועידה לקביעת המועמד הדמוקרטי. מזה זמן מה היה מחוז הקונגרס השני דמוקרטי יותר ויותר (מאז הבחירות לנשיאות ארצות הברית 1984, אף מועמד רפובליקני זכה במחוז, ונחשב למחוז הדמוקרטי ביותר במדינה. היה זה ברור כי ברגע שליץ' יפרוש לגמלאות מחליפו יהא דמוקרטי, אך הוא לא נחשב היה לפגיע במיוחד בגלל דפוס הצבעותיו המתון, הפופולריות שלו והעובדה שהיה ותיק ומוכר. למרות זאת, לובסאק גבר על ליץ' הודות לפער בן 8,395 קולות במחוז ג'ונסון, בו שוכנת עיר הבירה איווה סיטי.
ב-2008 התמודד לתקופת כהונה שנייה, וגבר בקלות על המועמדת הרפובליקנית מריאנט מילר-מיקס עם 57% מקולות הבוחרים. עם זאת, כעבור שנתיים, מילר-מיקס התמודדה מול לובסאק בשנית אך הפעם מערכת הבחירות הייתה צמודה יותר. בשעה שצ'אק גראסלי ניצח בכל מחוזות איווה בבחירות לסנאט של ארצות הברית וטרי ברנסטאד נבחר גם הוא לכהונה שנייה כמושל איווה, לובסאק נבחר מחדש רק עם כ-51% מהקולות. באופן עקבי, לובסאק הצביע בקנה אחד עם בסיעה הדמוקרטית בבית הנבחרים. מתוך 1,551 הצבעות, הוא הצביע עם עמיתיו הדמוקרטיים ב-90% מהמקרים. הוא הצביע בעקביות למען הזכות להפיל ולהעברת אמצעים להתקנת תקנות שמטרתן להגן על הסביבה.
בקרב קבוצות אינטרס העוסקות בזכויות האזרח, זכה לובסאק לדירוגים והערכות גבוהות לפי דפוס הצבעותיו. לראיה, בשנים 2009–2010, הקמפיין לזכויות אדם דירג אותו עם 91 אחוזים והאיגוד הלאומי לקידום אנשים צבעוניים דירג אותו עם 95 אחוזים. בבחירות 2014 ניצב בפעם השלישית בפני מריאנט מילר-מיקס, ונבחר עם 52.4% מהקולות. בשנת 2017 היה לחבר היחידי במשלחת איווה לבית הנבחרים האמריקאי שהצביע נגד הצעת החוק הרפובליקנית לקיצוצי מיסים של קווין בריידי. במהלך הבחירות המקדימות לנשיאות ארצות הברית במפלגה הדמוקרטית 2020, תמך לובסאק לקראת אספות הבחירה באיווה בראש עיריית סאות' בנד לשעבר פיט בוטיג'ג'. לאחר פרישתו של בוטיג'ג' מהמירוץ הנשיאותי הסב את תמיכתו לסגן הנשיא לשעבר ג'ו ביידן.
ב-12 באפריל 2019 הכריז על לובסאק על פרישתו מהחיים הפוליטיים. כהונתו נחתמה עם התפזרות הקונגרס ה-116 של ארצות הברית.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  לורה בארון-לופז, Democratic Rep. Dave Loebsack to retire in 2020, באתר פוליטיקו, 12 באפריל 2019 (באנגלית)
↑  הכירו את דייב, באתר הרשמי של דייב לובסאק (באנגלית)
↑  Iowa - Election Results 2010, באתר הניו יורק טיימס, 6 בנובמבר 2010 (באנגלית)
↑  ברברה רודריגז, U.S. Rep. Dave Loebsack endorses Pete Buttigieg for president, באתר The Des Moines Register‏, 12 בינואר 2020 (באנגלית)
| --- | --- |
בקרת זהויות :  US Congress: L000565
ד'תתקע"ח

ד'תתקע"ח (4978)  היא שנה עברית  אשר  החלה ביום א' בתשרי, אור ל-4 בספטמבר 1217 (לפי הלוח היוליאני, שהיה נהוג אז), והסתיימה ביום כ"ט באלול, 21 בספטמבר 1218. שנה מסוג בחה, היא מעוברת, ואורכה 383 ימים. זו שנה ראשונה לשמיטה.
לדעת רוב הראשונים זו שנת היובל.
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
הערות שוליים

↑  ראו למשל בעל המאור עבודה זרה ט:
היסטוריה של עם ישראל
דייב ויינר

| --- | --- |
אין תמונה חופשית
 לידה:  24 בספטמבר 1976 (בן 48)
 מוקד פעילות:  ארצות הברית 
 סוגה:  הארד רוק, הבי מטאל, רוק מתקדם
 שפה מועדפת:  אנגלית 
 כלי נגינה:  גיטרה 
 האתר הרשמי
 
דייב ויינר (באנגלית: Dave Weiner; נולד ב-24 בספטמבר 1976) הוא גיטריסט אמריקאי, הידוע בעיקר עקב השתתפותו בסיבובי הופעותיו של סטיב ואי. בנוסף, הוא מפרסם סרטי הדרכה לגיטרה, תחת השם "the Riff of the Week" (בעברית - ריף השבוע), כל יום רביעי ביוטיוב, iTunes ובאתרו הפרטי.
הצטרפותו לסטיב ואי

ויינר הצטרף לראשונה ללהקה של סטיב ואי כאשר הלך ללמוד ב Musicians Institute (ידוע גם בשם GIT). בזמן שהותו שם הוא קיבל עבודה כמתמחה במשרד, והבוס באותו המשרד הכיר את סטיב ואי. במהלך עבודתו יצא לו להעביר ניירת לביתו של ואי, וכך יצא לו להכיר את ואי אישית. כעבור כשבועיים הבוס שלו קיבל שיחה מואי, בה הוא מבקש ממנו שיודיע לוויינר להגיע לסטודיו שלו, ללמוד ארבעה עשר שירים, ולצאת איתו לסיבוב הופעות. ויינר ממשיך לצאת לסיבובי הופעות עם סטיב ואי בסיבובי ההופעות הפרטיים שלו כמו גם לסיבובי ההופעות של ה-G3.
קריירת סולו

ויינר הוציא אלבום סולו, בשם Shove the Sun Aside. האלבום יצא לאור במקור ביוני 2004 על ידי חברת התקליטים של Meyer Jane, שוחרר מחדש במרץ 2005 על ידי Favored Nations. זהו אלבום אינסטרומנטלי אשר ויינר מנגן בו בעיקר בגיטרה בעלת שבעה מיתרים. ויינר ממשיך לצאת לסיבובי הופעות עם הלהקה שלו.
דיסקוגרפיה

2004 Shove the Sun Aside
2005 Shove the Sun Aside (הוצאה מחודשת)
דייב טוורדזיק

| --- | --- |

טוורדזיק בשנת 1972
 לידה:  20 בספטמבר 1950 (בן 74) הרשי, פנסילבניה, ארצות הברית
 עמדה:  רכז
 גובה:  1.85 מטרים
 מכללה:  אוניברסיטת אולד דומיניון
 דראפט:  בחירה מספר 26, 1972 פורטלנד טרייל בלייזרס
 קבוצות כשחקן
 1972–1976 1976–1980:  וירג'יניה סקוויירס פורטלנד טרייל בלייזרס
 הישגים כשחקן
 זכייה באליפות ה-NBA‏ (1977) בחירה למשחק האולסטאר של ה-ABA‏ (1975)
 קבוצות כג'נרל מנג'ר
 1991–1995 1995–1997 2005–2006:  שארלוט הורנטס גולדן סטייט ווריורס אורלנדו מג'יק
דייוויד ג'ון "דייב" טוורדזיק (באנגלית: David John "Dave" Twardzik; נולד ב-20 בספטמבר 1950) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1972–1980. ממוצעיו הכוללים בשתי הליגות הם 9.3 נקודות, 2.4 ריבאונדים ו-3.4 אסיסטים למשחק. בעונת 1976/1977 זכה באליפות ה-NBA כשחקן פורטלנד טרייל בלייזרס, ובאוקטובר 1981 הפרישה הקבוצה את גופייתו, עם המספר "13".
כמו כן שימש לתקופות קצרות כעוזר מאמן וכג'נרל מנג'ר במספר קבוצות NBA.
קריירת משחק

טוורדזיק נולד בעיר הרשי שבפנסילבניה, ובשנת 1968 החל ללמוד באוניברסיטת אולד דומיניון אשר בנורפוק, וירג'יניה. ב-3 עונותיו בקבוצת הכדורסל של האוניברסיטה קלע 20.0 נקודות בממוצע למשחק.
בדראפט ה-NBA‏ 1972 נלקח טוורדזיק בבחירה ה-26 על ידי פורטלנד טרייל בלייזרס, אך בחר לשחק עבור וירג'יניה סקוויירס מליגת ה-ABA. כשחקן הסקוויירס שיתף פעולה עם ג'וליוס ארווינג וג'ורג' גרווין, ורשם ממוצעים של 9.0 נקודות ו-3.4 אסיסטים למשחק. בעונת 1974/1975 קלע שיא קריירה של 13.6 נקודות למשחק, ונבחר להשתתף במשחק האולסטאר של ה-ABA.
לקראת עונת 1976/1977, בה התפרקה ליגת ה-ABA, עבר טוורדזיק לשחק עבור פורטלנד וסייע לה לזכות באליפות ה-NBA הראשונה בתולדותיה. לאורך אותה עונה קלע 10.3 נקודות למשחק כשחקן החמישייה הפותחת, לצד ליונל הולינס, בוב גרוס, מוריס לוקאס וביל וולטון. בסיום עונת 1979/1980, לאחר 4 עונות עם הטרייל בלייזרס, פרש טוורדזיק ממשחק.
באוקטובר 1981 הפריש מועדון הטרייל בלייזרס את גופייתו של טוורדזיק, עם המספר "13", ובסך הכול זכו לכבוד זה שישה שחקנים נוספים מקבוצת האליפות של עונת 1977. הפרשת גופייתו של טוורדזיק, כמו גם אלו של שלושה מחבריו לקבוצה – גרוס, לויד ניל ולארי סטיל – נחשבת בעיני רבים כ"לא מוצדקת".
קריירת אימון וניהול

בין השנים 1986–1989 שימש טוורדזיק כעוזרו של מאמן אינדיאנה פייסרס, ג'ק רמזי, ובעונת 1989/1990 היה עוזרו של דון קייסי בלוס אנג'לס קליפרס.
בשנת 1991 מונה לג'נרל מנג'ר של שארלוט הורנטס. ב-4 עונותיו בתפקיד רשמו ההורנטס מאזן כולל של 166 ניצחונות ו-162 הפסדים, והעפילו פעמיים לשלב הפלייאוף. בשנים 1995–1997 שימש כג'נרל מנג'ר של גולדן סטייט ווריורס.
בעונת 2000/2001 חזר לתפקד כעוזר מאמן, הפעם בדטרויט פיסטונס תחת המאמן ג'ורג' אירווין.
במאי 2005 מונה לג'נרל מנג'ר של אורלנדו מג'יק, והחזיק בתפקיד יחד עם אוטיס סמית' עד לסיום עונת 2005/2006.
הערות שוליים

↑  סטטיסטיקות קריירת המשחק של טוורדזיק, באתר basketball-reference.com
↑  סטטיסטיקות המכללות של טוורדזיק, באתר basketball-reference.com
↑  רשימת הנבחרים בדראפט 1972, באתר basketball-reference.com
↑  חמש הפרשות הגופיות הגרועות ב-NBA, באתר basketballinsiders.com,‏ 10 במרץ 2014
↑  שחקני ה-NBA הגרועים ביותר שגופייתם הופרשה, באתר brightsideofthesun.com,‏ 19 בספטמבר 2013
↑  15 גופיות ב-NBA שלא היו צריכות לצאת לגמלאות, באתר thesportster.com,‏ 20 בדצמבר 2016
↑  סטטיסטיקות האימון של טוורדזיק, באתר basketball-reference.com
↑  גולדן סטייט ממנה את אטלס במקומו של טוורדזיק, באתר הניו יורק טיימס, 6 ביוני 1997
↑  אורלנדו מחתימה את אוטיס סמית' על הארכת חוזה, באתר cbc.ca,‏ 3 ביוני 2008
דייב מאיירס

| --- | --- |

מאיירס במדי UCLA
 לידה:  21 באפריל 1953 סן דייגו, קליפורניה, ארצות הברית
 פטירה:  9 באוקטובר 2015 (בגיל 62) טמקולה, קליפורניה, ארצות הברית
 עמדה:  פאוור פורוורד
 גובה:  2.03 מטרים
 מספר:  7, 21, 22
 מכללה:  UCLA
 דראפט:  בחירה שנייה, 1975 לוס אנג'לס לייקרס
 קבוצות כשחקן
 1975–1980:  מילווקי באקס
 הישגים כשחקן
 2 זכיות בטורניר אליפות המכללות (1973, 1975)
דייוויד ויליאם "דייב" מאיירס (באנגלית: David William "Dave" Meyers;‏ 21 באפריל 1953 – 9 באוקטובר 2015) היה כדורסלן אמריקאי, אשר שיחק בליגת ה-NBA בין השנים 1975–1980. נבחר בבחירה השנייה של דראפט ה-NBA‏ 1975, אולם שיחק בליגה במשך ארבע עונות בלבד בטרם פרש במפתיע בסיום עונת 1979/1980. ממוצעיו הכוללים לאורך קריירת המשחק הם 12.1 נקודות, 6.3 ריבאונדים ו-2.3 אסיסטים למשחק.
אחיה המבוגר של כדורסלנית העבר אן מאיירס, חברת היכל התהילה של הכדורסל, היכל התהילה של כדורסל הנשים והיכל התהילה של פיב"א.
קריירת מכללות

מאיירס נולד בסן דייגו שבקליפורניה, ובין השנים 1971–1975 למד באוניברסיטת קליפורניה בלוס אנג'לס ("UCLA"). בעונת 1972/1973 זכה עם קבוצת הכדורסל של האוניברסיטה (ה"ברוינס") בטורניר אליפות המכללות, לאחר שגברה על אוניברסיטת ממפיס במשחק הגמר. הייתה זו זכייתם השביעית ברציפות של הברוינס באליפות המכללות, כולם תחת המאמן ג'ון וודן. באותה עונה שימש מאיירס כשחקן ספסל בקו הקדמי של הקבוצה, אשר כלל מלבדו גם את ביל וולטון, ג'מאל וילקס וסוון נייטר.
בעונת 1974/1975 הוביל בעצמו את הקבוצה, יחד עם מארקס ג'ונסון, לזכייה נוספת באליפות המכללות, עם ממוצעים של 18.3 נקודות ו-7.9 ריבאונדים בממוצע למשחק. במשחק הגמר, בו גברה UCLA על אוניברסיטת קנטקי בתוצאה 92–85, קלע מאיירס 24 נקודות. בסיום אותה עונה נבחר לחמישיית העונה של ליגת המכללות (First-team All-American), לצדם של אדריאן דאנטלי, דייוויד תומפסון, ג'ון לוקאס וסקוט מיי.
קריירת משחק מקצועית

בדראפט ה-NBA‏ 1975 נבחר מאיירס על ידי לוס אנג'לס לייקרס בבחירה השנייה, אחרי דייוויד תומפסון שנלקח ראשון. כשבועיים לאחר הדראפט הועבר עם אלמור סמית', ג'וניור ברידג'מן ובראיין וינטרס בטרייד למילווקי באקס, בתמורה לכרים עבדול-ג'באר ו-וולט וסלי. במשחקו השני ב-NBA אסף 17 ריבאונדים, ובמשחקו השלישי קלע 28 נקודות, אולם אלה התבררו כשיאים העונתיים של מאיירס, אשר סיים את עונת הרוקי עם ממוצעים של 7.4 נקודות ו-6.2 ריבאונדים למשחק. בעונת 1977/1978 קלע שיא קריירה של 14.7 נקודות בממוצע למשחק, והוביל את הקבוצה לצדם של וינטרס, ברידג'מן ומארקס ג'ונסון לחצי גמר האזור המערבי. מאיירס החמיץ את כל עונת 1979/1980 בשל פציעה בגבו, אולם בעונה העוקבת חזר לשחק ברמה גבוהה, שותף ב-79 משחקים ותרם 12.1 נקודות בממוצע למשחק.
באפריל 1980 הודיע במפתיע על פרישתו ממשחק, לטובת הוראה בבית ספר יסודי.
ב-9 באוקטובר 2015 נפטר מאיירס כתוצאה מחלת הסרטן, בגיל 62.
הערות שוליים

1 2  ההחלטה של מאיירס, באתר slamonline.com,‏ 8 באוגוסט 2014
↑  הסטטיסטיקות של מאיירס בליגת ה-NBA, באתר basketball-reference.com
1 2  ההודעה על פטירתו של מאיירס, באתר לוס אנג'לס טיימס, 10 באוקטובר 2015
↑  הסטטיסטיקות של מאיירס בליגת המכללות, באתר sports-reference.com
↑  סטטיסטיקות המשחק בין UCLA לקנטקי, באתר sports-reference.com
↑  חמישיות העונה של ליגת המכללות בין 1970–1979, באתר sports-reference.com
↑  רשימת הנבחרים בדראפט 1975, באתר basketball-reference.com
↑  עבדול-ג'באר נשלח בטרייד ללייקרס, באתר הניו יורק טיימס, 17 ביוני 1975
הארכיבישופות הקתולית של מלטה

סמלו של הארכיבישוף של מלטה
הארכיבישופות הקתולית של מלטה (באנגלית: Roman Catholic Archdiocese of Malta) היא הארכיבישופות (או הארכידיוקסיה) הקתולית במלטה. עד 1 בינואר 1944 היה מעמדה של מלטה כשל דיוקסיה, אך אז היא הועלתה בדרגה והוענק לה מעמד של ארכיבישופות. בתפקיד הקתדרה של מלטה נושאת קתדרלת פאולוס הקדוש במדינה, יחד עם קון-קתדרלת יוחנן הקדוש בבירה ולטה, שנוספה לה מכוח צו של הוותיקן בשנת 1816. לארכיבישופות של מלטה כפופה רק דיוקסיה אחת האחראית על האיים גוזו וקומינו, והקתדרה שלה בקתדרלת עליית הבתולה בוויקטוריה. דיוקסיית גוזו וקומינו הופרדה מזו של מלטה והוקמה ב-16 בספטמבר 1864. מאז 2006 ניצב הארכיבישוף פאול קרמונה (Paul Cremona) בראשותה של הארכיבישופות, ומקום מושבו בעיר פלוריאנה.